ສປຊ ສະເໜີິໃຫ້ຕັ້ງ ຄະນະສືບສວນ ຊອກຄົ້ນຫາ ຜູ້ໂຈມຕີ ດ້ວຍອາວຸດເຄມີ ຢູ່ ຊີເຣຍ
ໃນຈົດໝາຍ ທີ່ສົ່ງໄປຫາ ສະພາຄວາມໝັ້ນຄົງ ທ່ານ Ban Ki-moon ກ່າວວ່າ ຄະນະສືບສວນ 3 ຄົນ ຈະພະຍາຍາມ ລະບຸໂຕ ພວກທີ່ໃຊ້ສານຄລໍລີນ ໂຈມຕີຢູ່ຊີເຣຍ.
ທ່ານ Ban Ki-moon ເລຂາທິການໃຫຍ່ຂອງອົງການສະຫະປະ ຊາຊາດໄດ້ສະເໜີ ໃຫ້ສ້າງຕັ້ງ ຄະນະປະຕິບັດງານ ທີ່ປະກອບ ດ້ວຍ 3 ທ່ານ ເພື່ອສືບສວນເບິ່ງການໂຈມຕີດ້ວຍອາວຸດເຄມີຢູ່ຊີ ເຣຍ ໃນຈົດໝາຍທີ່ສົ່ງໄປເຖິງສະພາຄວາມໝັ້ນຄົງສະຫະປະຊາຊາດ ໃນວັນພະຫັດວານນີ້ ທ່ານ Ban ກ່າວວ່າ ຄະນະປະຕິບັດງານ ທີ່ ເປັນອິດສະຫຼະດັ່ງກ່າວ ຈະພະຍາຍາມລະບຸໂຕ ຜູ້ທີ່ຮັບຜິດຊອບ ໃນການໃຊ້ສານຄລໍລີນ ແລະອາວຸດເຄມີອື່ນໆ ໃນການໂຈມຕີ ຢູ່ ຊີເຣຍ ໃນຕົ້ນເດືອນນີ້ ສະພາຄວາມໝັ້ນຄົງຂອງອົງການສະຫະປະຊາຊາດ ໄດ້ລົງຄະແນນສຽງ ຢ່າງເປັນເອກກະສັນຮັບຮອງເອົາມະຕິສະບັບນຶ່ງ ຮຽກຮ້ອງໃຫ້ຈັດຕັ້ງ ຄະນະສືບສວນຂຶ້ນ ເພື່ອລົງຄວາມເຫັນວ່າ ແມ່ນໃຜເປັນຜູ້ຮັບຜິດຊອບໃນການໂຈມຕີທີ່ໄດ້ສັງຫານແລະເຮັດ ໃຫ້ພົນລະເຮືອນຈຳນວນຫຼວງຫຼາຍບາດເຈັບນັ້ນ ໃນປີ 2013 ສະຫະລັດແລະຣັດເຊຍ ໄດ້ຮ່ວມກັນ ທວງໃຫ້ຊີເຣຍ ກຳຈັດອາວຸດເຄມີຂອງ ຕົນ ເພື່ອຫລີກລ່ຽງຕໍ່ອັນທີ່ອາດຈະເປັນການໂຈມຕີທີ່ເກືອບວ່າແນ່ນອນແລ້ວຂອງສະຫະ ລັດເພື່ອເປັນການຕອບໂຕ້ຕໍ່ການໂຈມຕີດ້ວຍແກັສພິດໃສ່ພົນລະເຮືອນໃນເຂດນະຄອນ ຫຼວງດາມັສກັສ ແຕ່ການໂຈມຕີດ້ວຍອາວຸດເຄມີຍັງດຳເນີນຢູ່ຕໍ່ມາ ແລະມີຄວາມວິຕົກກັງວົນກັນວ່າຊີເຣຍ ໄດ້ໃຊ້ສານພິດອື່ນໆ ເຊັ່ນວ່າຄລໍລີນເປັນຕົ້ນ